Markus kirke skal stenge for alltid. Lutherske kristne gjør som ateister.
FOTO: Fotograf ukjent, Oslobilder.no Året er 1927. Bilene venter på St. Hanshaugen. Den nye Markus kirke er blitt en del av bybildet. Se flere bilder ved å trykke til høyre.
FOTO: Fotograf Oppi, Oslobilder.no Slik så det ut i Ullevålsveien før Markus kirke ble reist. Den gamle trikken trafikkerer gaten. Kirketomten i husrekken er klar.
FOTO: Fotograf Mittet & Co as, Oslobilder.no Slik så Markus kirkes interiør ut da innvielsen fant sted i 1927. I dag har kirkens indre fått det opprinnelige interiør tilbake.
FOTO: Unspecified Orgelet i Markus kirke ble bygget av J.H. Jørgensen og ble restaurert i 1991. Det er et av de største pneumatiske orgler i Norge.
Kommunistdiktatoren Erich Honecker jublet hver gang en luthersk kirke i Øst-Berlin ble stengt. Han var ateist og kirkehater. Nå skal Oslo bispedømmeråd stenge en kirke for alltid. Den norske kirkes ubegavede ledelse i hovedstaden gjør hva ateister vil mest av alt: Nedlegg menigheter, lukk kirker for godt! En underlig kristen tanke: Fjern kirker!
Her bodde Oslos første svensker
Markus kirke i Ullevålsveien nedlegges for godt søndag 1. september. Den "lønner seg ikke". Ingen vet hva som vil skje med den. Markus kirke "fristilles til annen bruk", heter det.Siden 1. april 1927 har mennesker på St. Hanshaugen gått til kirke i Ullevålsveien. De lystige klokkene fra Markus kirke har kallet på gammel og ung. En gang da Oslos befolkning hadde dårligere kår enn i dag, ble kirker i byen reist.
Markus kirke i Ullevålsveien er totalrenovert.
I dag er Den norske kirke blitt en sekularisert institusjon. Kirker nedlegges, gudstjenester går på omgang. Arkitekten Sverre Knudsen tegnet en kirke i en husrekke som er et interessant byggverk. Den er unorsk og hel-svensk. Gamle bilder viser kirkebenker med høye lysestaker ved midtgangen, fire kandelabere i koret og en bue over døpefonten. Enevold Thømt var mester for altertavlen. Kirken er totalrenovert og fredet. De gamle fire kandelabere i koret og baldakinen over døpefonten som ble fjernet i 1955, er nettopp kommet tilbake.Markus har gitt lys over hverdagen, selv om kirken også har gitt ly for pietistiske retninger, som da menighetsrådet nektet en homofil prest tjeneste her. Det var god kirkesøkning i Markus for 30 år siden. Det fine Jørgensen-orgelet ble betjent av den blinde organisten Erling Lyngen. Han spilte med følelser. Også i dag har kirken en dyktig organist i Burghard Wellmann.